Azalen erakusketa Rekalden
Channel: Irutxuloko Hitza
Date: 23/07/2015

IRUTXULOKO HITZAren erakusketa ibiltariak bidea hasi du.
Hamar urte daramatza IRUTXULOKO HITZAk Donostiaren berri ematen, eta aurretik ere, Irutxulo izenarekin bide luzea egina zuen. Aldizkariaren hemerotekan sartu, eta orain arte argitaratutako ia 2.000 zenbakien artean murgildu gara, eta azal esanguratsuenak aukeratu ditugu. Hala, erakusketa ibiltari bat antolatu dugu, Beste 10 urte baietz! leloarekin bat eginez, gure urtemuga denon artean ospatzeko. Parte Zaharreko Rekalde taberna da erakusketaren lehen geltokia; eta gaur ireki dugu, Liher musikariaren kontzertu batekin. Jende ugari hurbildu da Rekaldera, eta portadak adi begiratu ditu, ezagunen bila.